Spoštovani starši!

V vsaki otroški sobi se sčasoma nabere ogromno **otroških stvari (igrač, knjig in športnih pripomočkov)**, ki so jih otroci prerasli in se z njimi ne igrajo več. Nekatere so še odlično ohranjene in jih enostavno prestavljamo iz kota v kot, ker ne vemo, kaj bi z njimi.

Ker želimo tem igračam dati nov namen, smo na Društvu mladih podjetnikov Koroške pričeli z **akcijo »Mladi za mlade«**. Cilj akcije je zbrati čim več takšnih igrač in z njimi polepšati dan otrokom, ki jim tega starši zaradi trenutne težke življenjske situacije ne morejo nuditi. Pri tem so nam na pomoč priskočili na Društvu prijateljev mladine Koroške in Zvezi prijateljev mladine LJ Moste Polje (projekt Botrstvo), kjer bodo poskrbeli, da bodo zbrane stvari prišle v prave roke.

Zato smo tudi na vaši šoli nastavili škatlo, kamor lahko popolnoma neobvezno in anonimno odložite **dobro ohranjene igrače, knjige ter športne pripomočke**, ki jih vaši otroci ne bi pogrešali, komu drugemu pa bi bili v veliko veselje.

Hvala!